কিছুতেই পুরীর বাসিন্দাদের পুরনো বদভ্যাস করতে পারছেন না প্রশাসন। অনেকে প্রচার-অভিযান চালিয়েও কোনও লাভ হয়নি। শেষে বাধ্য হয়ে এবার অন্য পথ নিল পর্যটন নির্ভর এই জেলার প্রশাসন।

এই বিষয়ে অন্যান্য খবর

পুরীর মাটির নীচে মিষ্টি জল বাঁচাতে কমিটি গড়ার নির্দেশ আদালতের
পুরীর ‘মহাপ্রসাদ’ বিতর্কের মধ্যেই খুলে গেল জগমোহনের দরজা


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, পুরীর জেলা প্রশাসন স্বচ্ছতার বিষয়ে সম্প্রতি একটি অভিযান চালানো শুরু করেছে। এই অভিযানে পুরীর বিভিন্ন শহর ও গ্রামে যাবে সরকারের একটা বিশেষ দল। সেখানকার বাসিন্দাদের খোলা  স্থানে মলত্যাগ করার বদভ্যাস থেকে দূরে রাখার জন্য কাউন্সেলিং চালানো হবে।
বুধবার কালেক্টর অরবিন্দ আগরওয়ালের নেতৃত্ব একটি দল কল্যানপুর গ্রাম পঞ্চায়েত পরিদর্শনে যায়। সেখানে গিয়ে তারা টয়লেট ব্যবহারের প্রয়োজনীয়তা সম্পর্কে বোঝাতে থাকেন এলাকাবাসীদের।
সেই সময় প্রতিনিধি দলটি ওই এলাকার ১০০ জনকে চিহ্নিত করে। এঁরা প্রত্যেকেই খোলা স্থানে শৌচকর্ম সারতে অভ্যস্ত ছিলেন বলে জানা গিয়েছে। এর পরেই ভগবান জগন্নাথের নামে তাঁদের কাছে শপথ নেওয়ানো হয়। ফের খোলা স্থানে মলত্যাগ করবেন না বলে জানিয়ে দেন ওই বাসিন্দারা। পাশাপাশি, যাঁরা বাড়ির টয়লেট ব্যবহার করেন, তাঁদের গোলাপ ফুল দিয়ে সংবর্ধনাও দেওয়া হয়।
এবিষয়ে অরবিন্দ আগরওয়াল জানান, ‘‘যাঁরা টয়লেট ব্যবহার করছেন তাঁদের পুরস্কৃত করা হবে এবং যাঁরা ব্যবহার করেন না তাঁদের কাউন্সেলিং করা হবে।’’